पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान रोडवेज की चालक, परिचालक व आर्टिजन भर्ती परीक्षा का परिणाम अगले सप्ताह आने की उम्मीद है। रोडवेज प्रबंधन परिणाम को जल्दी से जल्दी जारी करने की कवायद में जुटा है। पिछले डेढ़ महीने से 48 हजार अभ्यर्थी रोडवेज भर्ती के परिणाम का इंतजार कर रहे हैं।
परीक्षा आयोजन के समय रोडवेज प्रबंधन ने मई में परिणाम देने की घोषणा की थी। लेकिन अब तक परिणाम जारी नहीं होने के कारण हजारों अभ्यर्थी इसका इंतजार कर रहे हैं। परीक्षा 21 अप्रैल को आयोजित हुई थी। परीक्षा के लिए 58800 अभ्यर्थी पंजीकृत थे। इसमें से 81.57 प्रतिशत यानी करीब 48000 अभ्यर्थी उपस्थिति रहे थे। परीक्षा के लिए जयपुर में 27 और राज्य में 123 केंद्र बनाए गए थे। यह परीक्षा पिछले साल 23 सितंबर को पेपर आउट होने के कारण रद्द कर दी गई थी। इसके बाद इसे फिर से नई फर्म के माध्यम से 21 अप्रैल को आयोजित किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn